cyanic-selkie/wikianc huggingface dataset:
A Best
על אף שהיה זה אלבומה המצליח ביותר ואף דורג כשישי ברשימת האלבומים הנמכרים ביותר בכל הזמנים ביפן, הביעה הזמרת, בריאיון לעיתונות, מורת רוח מהאלבום וטענה כי יצא לאור בטרם עת.
השירים "A Song for XX", "Trust","Depend on you" הוקלטו מחדש לטובת הוצאת האלבום.
אוניברסיטת בוסטון
אוניברסיטת בוסטון (באנגלית: Boston University; בראשי תיבות: BU) היא אוניברסיטה פרטית השוכנת בבוסטון, מסצ'וסטס, ארצות הברית.
היסטוריה
אוניברסיטת בוסטון נוסדה ב־1839 כבית ספר ללימודי תאולוגיה על ידי שליחי הכנסייה מזרם המתודיזם, והוכרה כאוניברסיטה על ידי רשויות מסצ'וסטס בשנת 1869.
19 בתי ספר וקולג'ים עם מעל 300 תוכניות לימוד. עם 	4,107 חברי סגל ו־33,678 סטודנטים (נכון ל־2021), אוניברסיטת בוסטון היא האוניברסיטה הפרטית הרביעית בגודלה בארצות הברית והמעסיק הרביעי בגודלו בעיר.
U.S. News & World Report מדרג את אוניברסיטת בוסטון במקום ה־40 מבין כל האוניברסיטאות בארצות הברית בלימודי תואר ראשון (נכון ל־2021). האוניברסיטה חברה באיגוד אוניברסיטאות המחקר וחברה באיגוד האוניברסיטאות האמריקניות.
בתי ספר וקולג'ים
בתי הספר והקולג'ים באוניברסיטת בוסטון :
גלקסיית המערבולת
גלקסיית המערבולת (המסומנת גם M51 ו-NGC 5194) היא גלקסיה ספירלית המציגה מבנה מרשים ומקיימת אינטראקציה כבידתית עם הגלקסיה הקרובה אליה NGC 5195. M51 שוכנת בקבוצת הכוכבים כלבי ציד ומרחקה משביל החלב הוא כ-23 מיליון שנות אור. הגלקסיה ושכנתה הקרובה ניתנות לצפייה על ידי אסטרונומים חובבים ואף במשקפת. כמו כן, היא מהווה יעד מחקר מעניין עבור אסטרונומים מקצועיים, עקב מבנה הזרועות הספירליות המרשים שלה והאינטראקציה החזקה שלה עם בת זוגה.
לעיתים מתייחסים אל זוג הגלקסיות יחד כאל M51, ואז גלקסיית המערבולת מסומנת כ-M51a ובת הזוג - M51b.
בגלקסייה זו התגלה לראשונה כוכב לכת מחוץ לגלקסיית שביל החלב, עליו הוכרז ב-2020 ונקרא M51-ULS-1b.
תצפית
הגלקסיה שוכנת בקבוצת כלבי ציד, וניתן למצוא אותה כ-3.5 מעלות מדרום-מזרח לאלקאיד שבקבוצת הדובה הגדולה. עם נטייה של 47° היא אינה שוקעת עבור צופים בקווי רוחב מעל 43° צפון ומאותה סיבה הגלקסיה נראית במיקום גבוה בשמים בכל רחבי החצי הכדור הצפוני, מה שהופך אותה לנוחה לתצפית החל משעות הערב המוקדמות בחורף ועד סוף האביב.
בתנאי ראות טובים ניתן לראות את M51 אף בעזרת משקפת ובעזרת טלסקופ 150 מ"מ, ניתן גם להבחין במבנה הספירלי הפנימי של הגלקסיה וכן לראות את בת זוגה. בטלסקופים גדולים יותר (300 מ"מ ומעלה) ניתן להפריד בין הזרועות השונות, לראות אזורי יצירת כוכבים בתוך הגלקסיה ואת פרטי החיבור שלה ל-NGC5195. כרגיל עבור גלקסיות, ניתן לראות את מלוא גודלה של M51 רק בתצלומים בחשיפה ארוכה, אשר חושפים מבנה גדול משמעותית של גז מעבר לדיסקה הנראית בעין.
בינואר 2005, אחד מצוותי טלסקופ החלל האבל הרכיב תמונה בגודל 11,477x7,965 פיקסלים של M51 (המוצגת בתיבת המידע), בעזרת המצלמה הרב-שימושית (ACS) של הטלסקופ.
גילוי
גלקסיית המערבולת התגלתה על ידי שארל מסיה ב-1773 וסומנה כ-M51 בקטלוג מסיה. בת זוגה, NGC 5195, התגלתה על ידי פייר מאשן, חברו ועוזרו של מסיה, בשנת 1781. בשנת 1845 הייתה גלקסיית המערבולת הגלקסיה הראשונה שזוהתה כגלקסיה ספירלית, על ידי ויליאם פרסונס, רוזן רוס השלישי, בעזרת טלסקופ מחזיר-אור בקוטר 1.8 מטר שהוא בנה בטירת ביר, אירלנד.
מבנה ותכונות
מאמינים כי המבנה הספירלי המובהק של גלקסיית המערבולת הוא תוצאה של האינטראקציה הקרובה בינה לבין בת הלוויה שלה, NGC 5195. אך המבנה הספירלי אינו התוצאה היחידה של האינטראקציה, אשר גורמת גם להפרעות בענני גז ולהתפתחות אזורי יצירת כוכבים, הנראים בתמונת הגלקסיה כאזורים כחולים בהירים לאורך הזרועות.
בשנת 1994 נצפתה בגלקסיית המערבולת סופרנובה 1994I, אשר סווגה כטיפוס Ic והגיעה לבהירות נראית שיא של 12.8. הסופרנובה התרחשה באזור הפנימי של הגלקסיה, כ-2000 שנות אור מהגרעין, והתגלתה על ידי שני האסטרונומים החובבים ג'רי ארמסטרונג וטים פאקט ממועדון האסטרונומיה של אטלנטה.
בשנת 2005 נצפתה בגלקסיה הסופרנובה SN2005cs, מטיפוס II, ובעלת בהירות שיא של 14.0.
ב-31 במאי 2011, התגלתה ב-M51 סופרנובה נוספת, SN 2011dh, גם היא מטיפוס II ובעלת בהירות של 13.5.
בעזרת הסופרנובה בשנת 2005, הוערך המרחק בין שביל החלב ל-M51 בכ-23 מיליון שנות אור. במרחק זה, גודלה הזוויתי של הדיסקה, 11.2 דקות קשת, מתורגם לקוטר של כ-75,000 שנות אור. מסת הדיסקה מוערכת בכ-160 מיליארד מסות שמש.
הקרינה הנפלטת ממרכז הגלקסיה מכילה ספקטרום פליטה של מימן, חמצן, חנקן וגופרית עם קווי פליטה רחבים שמאפיינים גרעין גלקטי פעיל של גלקסיות סייפרט. משערים כי במרכז המבנה הספירלי קיים חור שחור המוקף בטבעת אבק, אשר ניצבת באופן כמעט אנכי לגלקסיה, השטוחה יחסית. טבעת משנית חוצה את הטבעת הראשית בציר שונה, תופעה המנוגדת לציפיות. כמו כן, זוג חרוטי יינון יוצאים מציר הטבעת הראשית.
NGC 5195 והקבוצה הגלקטית
לפני מספר עשורים לא היה ידוע אם NGC 5195, אשר נראית כבת זוגה של גלקסיית המערבולת, אכן נמצאת בקרבה פיזית אליה או פשוט נמצאת על אותו קו ראייה, אך במרחק גדול. תצפיות בתחום הרדיו ענו על השאלה והוכיחו חד-משמעית שקיימת אינטראקציה פיזית בין שתי הגלקסיות. סימולציות מהשנים האחרונות מעלות את האפשרות כי המבנה הספירלי של M51 נגרם על ידי מעברה של NGC 5195 דרך הדיסקה המרכזית של M51 לפני כ-500 - 600 מיליון שנה. באחד המודלים, NGC 5195 עברה דרך הדיסק של M51 מאחור וכלפי הצופה וביצעה חצייה נוספת של הדיסק לפני כ-50 עד 100 מיליון שנה, עד שהגיעה למיקומה הנוכחי, קצת מאחורי M51.
גלקסיית המערבולת היא הבהירה בקבוצת M51, קבוצת גלקסיות קטנה הכוללת גם את גלקסיית החמניה (M63), וייתכן שגם את NGC 5023 ו-NGC 5229, שיש שמשייכים אותן לקבוצת M94 שמרחקה משביל החלב הוא כשני שלישים מהמרחק אל גלקסיית המערבולת. ייתכן כי קבוצה קטנה זו היא למעשה תת-קבוצה בקצה הדרום-מערבי של קבוצת M101 הכוללת את גלקסיית גלגל הרוח ואת NGC 5474, אך חלק ניכר משיטות הסיווג ומהקטלוגים מזהים את שתי הקבוצות כישויות נפרדות.
דוג'ה
דוג'ה (באיטלקית: Doge) הוא תואר איטלקי למנהיג, צבאי או אחר, מן המקור הלטיני DUX (שממנו צמחו גם התארים דוצ'ה ודוכס) בימי הביניים ותקופת הרנסאנס. התואר הוענק במקור למנהיגים נבחרים של מדינות במספר רפובליקות-מלוכניות באיטליה, כגון ונציה, ג'נובה, אמאלפי וסנאריקה.
עם כיבוש איטליה על ידי נפוליאון ב-1797, הופסק השימוש בתואר ונשלל מעמדו.
בעת החדשה, השתמשו פוליטיקאים איטלקים רבים, בהם בניטו מוסוליני במושג דומה מאוד בשם "דוצ'ה".
הדוג'ה של ונציה
אזכור ידוע לדוג'ה ולתפקידו כשופט העליון ברפובליקה הוונציאנית, מופיע במחזהו של שייקספיר, "הסוחר מוונציה". במחזה זה משמש הדוג'ה כשופט בסצנת השיא במחזה ובורר במחלוקת בין שתי הדמויות המרכזיות - אנטוניו, הסוחר הוונציאני, ושיילוק, המלווה בריבית היהודי.
הדוג'ה של ג'נובה
בג'נובה נוסד מוסד הדוג'ה לראשונה בשנת 1339 עם מינויו של סימון בוקנגרה לתפקיד. חייו של בוקנגרה אף הונצחו במחזהו של ורדי, הנקרא על שמו. בדומה לוונציה, גם בג'נובה נבחר הדוג'ה בשיטה מורכבת על ידי חברי המועצה הגדולה של הרפובליקה. אולם סמכויותיו של הדוג'ה בג'נובה היו מוגבלות יותר והחל משנת 1528 אף קוצרה כהונת הדוג'ה לשנתיים בלבד. עם זאת התפקיד משך מאבקי כוח רבים בין משפחות האצולה בעיר, אשר לעיתים אף הסלימו לגילויי אלימות ואף לקרבות של ממש.
Confessions Tour
Confessions Tour הוא סיבוב ההופעות השביעי של הזמרת מדונה על מנת לקדם את אלבומה העשירי, Confessions on a Dance Floor. כבר בנובמבר 2005, אישרה שתצא לסיבוב הופעות לקידום האלבום עליו עבדה עם ג'יימי קינג שאיתו עבדה על סיבובי הופעות קודמים.
רשימת השירים הכילה שירים מהאלבום הנתמך לצד להיטים מאלבומים קודמים. החזרות לסיבוב ההופעות התחילו ב-2006. במהלך סיבוב ההופעות ביקרה באירופה, אמריקה הצפונית ואסיה אך לא באוסטרליה מה שגרם לה לפרסם הודעת התנצלות באתר שלה.
רקע וחלוקה
ההופעה חולקה לארבעה חלקים: רכיבה, בדואים, גלאם-פאנק ודיסקו. הרוכבים הופיעו עם סוסים, בחלק של הבדואים שולבו מסרים, בחלק של הגלאם-פאנק מדונה ניגנה בגיטרה חשמלית והחלק של הדיסקו כלל בעיקר ריקודים. סיבוב ההופעות זכה לביקורות חיוביות והצלחה מסחרית אדירה, גם במכירות הכרטיסים.
לאור ההצלחה הגדולה נוספו תאריכים נוספים.
הצלחה
לאחר סיום סיבוב ההופעות הוא גרף 194.7 מיליון דולר, ובכך הוכתר כסיבוב ההופעות הנשי המצליח ביותר מבחינה מסחרית אי פעם עם 1.2 מיליון איש שצפו בו ב-60 יעדים בלבד, שיא זה נשבר על ידה בשנית בסיבוב ההופעות שאליו יצאה לאחר מכן, "Sticky & Sweet Tour", שגרף למעלה מ-400 מיליון דולר.
בנוסף לכך, הוא היה לסיבוב ההופעות הרווחי ביותר לשנת 2006 וזכה בפרסים, בין היתר בפרס "Most Creative Stage Production" מטעם מגזין "פולסטאר", ובפרס "Top Boxscore" בטקס פרסי "Billboard Touring Awards".
ביקורות
אם כי למרות הביקורות החיוביות הביצוע של השיר "Live to Tell", בו מדונה תלויה על צלב שעל ראשה זר קוצים ושרה את השיר גרפו ביקורות שליליות קשות מצד קבוצות דתיות ואף המופע שלה ב-Rome's Stadio Olimpico, הוגדר כפעילות איבה כנגד הכנסייה הקתולית. בתגובה, מדונה אמרה כי המטרה הייתה לעורר את המודעות כלפי הרעב והעוני באפריקה.
רשימת השירים
מאמר:
תאריכי הופעות
ממוזער|מדונה על צלב במהלך ביצוע השיר [[Live to Tell|Live To Tell.
ההופעה גררה ביקורות חריפות מצד ארגונים דתיים נוצריים.]]
סלמה בלייר
סלמה בלייר בייטנר (באנגלית: Selma Blair Beitner; ב-23 ביוני 1972) היא שחקנית קולנוע וסופרת יהודייה-אמריקאית. בלייר מוכרת בזכות תפקידיה בסרטים "משחקי פיתוי" (1999), "לא רק בלונדינית", (2001) "הכי מתוק שיש" (2002) "הלבוי" (2004), "הלבוי 2: צבא הזהב" (2008) , "אחרי ש..." (2019) ו"אחרי שהתנגשנו" (2020).
ביוגרפיה
בלייר נולדה ב-23 ביוני 1972 בסאות'פילד (אנ'), מישיגן. היא הצעירה מבין ארבע בנותיהם של השופטת מולי אן (לבית קוק) ואליוט אי. בייטנר. אביה היה עורך דין, פעיל במפלגה הדמוקרטית של ארצות הברית, ובורר בדיני עבודה עד מותו ב-2012 בגיל 82. הוריה התגרשו כשבלייר הייתה בת 23; לאחר מכן שינתה את שם המשפחה שלה באופן חוקי. יש לה שלוש אחיות גדולות יותר, קתרין, אליזבת ומארי בייטנר.
אביה וסבה מצד אמה היו ממשפחות יהודיות, בעוד שסבתה מצד אמה, הייתה אנגליקנית ממוצא סקוטי. בלייר התגיירה רשמית בילדותה, וגדלה עם חינוך יהודי; שמה העברי הוא בת-שבע. בלייר למד בבית הספר הלל (אנ'), בית הספר יסודי-יהודי בפארמינגטון הילס (אנ') , מישיגן ולאחר מכן למדה בבית הספר קראנברוק (אנ') , בית ספר תיכון ומכינה קדם אקדמית בבלומפילד הילס (אנ') , מישיגן.
בלייר למדה תחילה במכללת קלמזו (אנ'), ובשנת הלימודים הראשונה שלה (1990–1991) למדה צילום ושיחקה במחזה "התיאטרון הקטן של האווז הירוק". בגיל 20 היא עברה לניו יורק, למדה באוניברסיטת ניו יורק (NYU), כמו גם לקחה שיעורי משחק בסטודיו של סטלה אדלר. מאוחר יותר, היא חזרה למישיגן כדי לסיים את לימודיה בהצטיינות באוניברסיטת מישיגן ב-1994 עם התמחות משולשת בצילום, פסיכולוגיה ואנגלית. לאחר מכן חזרה שוב לניו יורק כדי להמשיך בקריירת משחק.
קריירה
לאחר שלמדה בבית ספר למשחק על שם סטלה אדלר הופיעה בלייר בסרטה הראשון ב-1997 "בפנים ובחוץ".
בשנת 2001 שיחקה בלייר בסרט הקומדיה "לא רק בלונדינית", שבה גילמה את ויוויאן קנזינגטון, ארוסתו של וורנר האנטיגטון, בן זוגה לשעבר של אל וודס (גולמה על ידי ריס ויתרספון). בשנת 2002 כיכבה בסרט הקומדיה הרומנטית "הכי מתוק שיש" לצד קמרון דיאז.
ב-2003 גילמה בסרט הקומדיה "קטע של בנים" את קרן קופר, בחורה בעלת לוח זמנים לחוץ שמאורסת לפול קולמן (גולם על ידי ג'ייסון לי). בנוסף הופיעה בתפקיד אורח בפרק העשירי בעונה התשיעית של הסדרה "חברים".
בשנת 2012 התארחה בשני פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 2022 השתתפה בעונה ה־31 של תוכנית המציאות האמריקאית "רוקדים עם כוכבים" ופרשה בתוכנית החמישית עקב טרשת נפוצה בה אובחנה בשנת 2018.
חיים אישיים
בשנת 2004 התחתנה בלייר עם המוזיקאי האמריקאי, אהמט זאפה (בנו של פרנק זאפה), אולם שנתיים לאחר מכן התגרש הזוג.
בין 2015 ל־2022 הייתה בזוגיות עם רונלד קרלסון. ב-2022 הוציאה צו הרחקה נגדו מכיוון שתקף אותה באלימות והשאיר אותה מחוסרת הכרה מיד לאחר שקיבלה טיפולים נגד הטרשת הנפוצה ממנה היא סובלת.
ספרה
ב-17 במאי 2022 פורסם ספר הזיכרונות שלה "Mean Baby: A Memoir of Growing Up", בו פירטה את שלבי גילוי המחלה וההתלבטויות המקצועיות שנילוו לכך.
נפפקטוס
נָפפָּקְטוֹס (ביוונית: Ναύπακτος, ביוונית עתיקה נהגה נָאוּפָּקְטוֹס, באיטלקית, ספרדית ופורטוגזית: Lepanto, לֶפָּנְטוֹ) היא העיר השנייה בגודלה ביחידה האזורית אטוליה-אקארנאניה שביוון.
נפפקטוס שוכנת לחופו של מפרץ בצדו הצפוני של מצר לפנטו, בחוף הצפוני של המפרץ הקורינתי עם חוף ארוך וטירה ונציאנית מרשימה הכוללת נמל מבוצר קטן. זה היה בסיס ימי אתונאי חשוב במהלך המלחמה הפלופונסאית בשל קרבתו לכניסה המערבית של המפרץ. כאשר השתלטו הוונציאנים על השליטה קראו לזה לפנטו. בשנת 1499 היא נפלה בידי הטורקים העות'מאניים והייתה מקום הקרב על לפנטו בשנת 1577 כאשר הליגה הקדושה, בראשות ונציה וספרד, ניצחה את הצי העות'מאני. זה היה הקרב הימי האחרון של ספינות חתירה והגדול ביותר אי פעם, עם יותר מ -400 כלי שיט שהשתתפו בו. הקרב סימן את סיום ההתרחבות העות'מאנית למערב אירופה עיקר פרסומה בא לה על שום הקרב הימי ההיסטורי שהתחולל בחופיה ב-1571, בין צי הברית של ונציה, ספרד והאפיפיור לבין הצי העות'מאני, והיה הקרב הגדול האחרון בין ספינות משוט. נמלה של נפפקטוס, שהיה לפנים הטוב שבנמלי החוף הצפוני של מפרץ קורינתוס, יכול כיום להכיל כלי שיט קטנים בלבד. שמה נגזר משתי מילים: ναύς - (נָאוּס) אונייה, ו- πήγνυμι – (פֶּגְנִימִי) לבנות, להתקין.
בשנת 1864 במנזר ליד העיר גלקסידי התגלה כרוניקה שנכתב בשנת 1703 בוא מתוארת היסטוריה של היישוב וערים נוספות באזור לרבות נפפקטוס מימי הביניים.
העננים
העננים או העננות (ביוונית: Νεφέλαι) היא קומדיה יוונית שנכתבה על ידי המחזאי היווני אריסטופאנס, והוצגה לראשונה בשנת 423 לפנה"ס. מחזה זה לועג לסופיסטים והזרמים הפילוסופיים השונים של אתונה במאה החמישית לפנה"ס. מחזה זה הוא אחד הידועים במחזות אריסטופאנס מאחר שהוא מציג את סוקרטס בצורה לא אופיינית.
רקע
המחזה עוסק בחינוך האתונאים בתקופת הפריחה של אתונה. בתקופה זו גדלו מוסדות החינוך הפרטיים לעשירים. אלו התמחו ברטוריקה שהייתה כלי חשוב בחברה האתונאית, הן בבית המשפט והן באסיפות העם. עשירי אתונה נרדפו בידי תובעים. בשלב מסוים הרווח הכלכלי מהעניין גדל עד כדי שהסיפוקנטנים תבעו עשירים בתביעות לא ממשיות מאחר שהעשירים העדיפו להגיע להסדר מאשר לפנות למשפט ארוך.
הסופיסטים זכו לנתח רחב בחינוך זה והם טענו כי ביכולתם להפוך טיעון מפסיד לטיעון מנצח. מבחינה מוסרית גישה זו מעודדת כוח ולא מוסר. במקביל, התפתחה באתונה הפילוסופיה אשר בראשה עמד סוקרטס שפיתח את השיטה הסוקרטית, שכל הוראתה נעשתה בעל פה והיא הופצה באמצעות אפלטון וקסנופון. הוא לא תבע כסף על הוראתו להבדיל מהסופיסטים. עם זאת, בעיני הציבור הרחב לא היה הבדל בין סופיסטים לפילוסופים, כך למשל דיאלוגים רבים של סוקרטס על הפילוסופיה של המוסר מסתיימים באפוריה, תוצאה שנתפסה כערעור המוסר. אם מחנכים אדם כי לא ניתן לדעת מה הוא "צדק", למעשה נרמז כי ניתן לעשות כל שעולה על הדעת. בנוסף, חלק גדול מבני האליטה שנמשכו אל סוקרטס היו פוליטיקאים גרועים וחלקם לקחו חלק בשלטון שלושים הטיראנים. בשנת 399 לפנה"ס עמד סוקרטס למשפט, הואשם בהשחתת הנוער וחינוך לכפירה באלים. בתום המשפט הוא הוצא להורג.
במחזה סוקרטס מוצג כסופיסט. מבחינת אריסטופאנס ההבדל בין פילוסוף לסופיסט אינו חשוב מאחר שיש קשר בעייתי בין פילוסופיה לבין חתרנות וכפירה באלים. למשל, כאשר מניחים שברק הוא תופעה טבעית ולא ברק שנזרק בידי האל, מדובר בכפירה. בנוסף, אריסטופאנס טוען כי מחקר זה הוא מטומטם שאינו ממנו רווח ממשי, ובוחר להציג שאלות ביולוגיות באופן ציני וסרקסטי. המחזה מציג את הבעתיות של חינוך האב. האב מנסה להתחמק מחובותיו ולכן שולח את בנו להתחנך אצל סוקרטס. הבן לומד להפוך את הטיעון החלש לחזק אך לא משנה את התנהגותו ובמקום זאת שובר את מרותו של האב. כלומר, בגלל החינוך הסוקרטי יש שבירה של המשפחה, התשתית החברתית של אתונה. בנוסף, מצטייר קשר בין חוסר יכולת של האב ללמוד את החינוך הסוקרטי לבין היותו אדם מוסרי.
תקציר העלילה
בתחילת המחזה מתלונן גיבורו, סטרפסיאדס, אזרח אתונאי על התמכרותו של בנו, פאידיפידס, למרוצי סוסים - התמכרות שגרמה לו להיכנס לחובות. סטרפסיאדס מציין כי הוא עצמו גדל בחווה קטנה, ומקלל את נישואיו לאשתו האריסטוקרטית, ילידת העיר אתונה ובעלת הממון הרב, ומקלל את ממונה שהביא להתמכרות בנו. פאידיפידס מסרב למצוא עבודה, ועל כן סטרפסיאדס מחליט ללכת לסוקרטס וללמוד ממנו רטוריקה על מנת שיוכל לשכנע את בנו למצוא עבודה על מנת לשלם את חובותיו.
סטרפסיאדס מגיע אל הפרונטיסטריון, בית ספרו של סוקרטס בו מצויים תלמידיו של סוקרטס. סוקרטס מספר לסטרפסיאדס על "תגליותיו", האבסורדיות בעליל, ובהם - אורך צעדו של פרעוש, והסיבה מדוע זבובים נופחים, ובהמשך מספר לו כי האל "מערבולת" החליף את זאוס וכי העננים (המגולמים במחזה על ידי המקהלה) הם מקור החוכמה האמיתי. סטרפסיאדס בא לביתו של סוקרטס ומגלה כי סוקרטס נאלץ לגנוב אוכל מבית הספר ללחימה הסמוך כדי להאכיל את תלמידיו, ואף גונב את כל בגדיו של סטרפסיאדס לאחר שהתייאש מהניסיון ללמד אותו.
בשובו לביתו מספר סטרפסיאדס לבנו את כל מה שלמד, ושולח אותו ללמוד אצל סוקרטס. כאשר פאידיפידס מגיע לבית הספר הוא רואה ריב בין "קרייטון ("הנכון", "החזק") לבין "אטון" ("שאינו נכון" - וגם "החלש"), אלגוריה לפרוטגורס שטען כי רטוריקן טוב יכול להפוך טיעון חלש לחזק וצודק - קביעה ששימשה בסיס לדעותיהם של הסופיסטים. קרייטון מסביר לפאידיפידס מדוע הוא צריך ללמוד את הלוגיקה הקלאסית ולא את שיטות הלימוד החדשות, ואילו אטון מנסה לשכנע אותו ללמוד בשיטות הלימוד החדשות (ובדרך מעליב את הקהל).
ביקורות
חלק מהמלומדים סבורים כי המחזה היווה אחד הגורמים ליחס הציבורי השלילי כנגד סוקרטס שהוביל לבסוף להוצאתו להורג. הצגתו של סוקרטס כסופיסט חמדן נוגדת את תיאורו כפי שהוא מופיע בכתבים אחרים מהעת העתיקה. על פי תיאורים אלה, אף שסוקרטס לימד לוגיקה, הוא מעולם לא דרש תשלום עבור ההוראה, ואף תקף סופיסטים אחרים על העדר המוסריות של תורותיהם.
פייר אוריולה
פייר דויד אוריולה גריגה (באנגלית: Pierre David Oriola Garriga; נולד ב-25 בספטמבר 1992 בלרידה, ספרד) הוא כדורסלן ספרדי, המשחק בעמדות הפאוור פורוורד והסנטר בקבוצת ברצלונה מליגת העל הספרדית והיורוליג, וכן בנבחרת ספרד.
קריירת מועדונים
אוריולה החל לשחק באופן מקצועני בהיותו בן 18, בקבוצת באסקט מנסרה מארץ הולדתו, ושיחק שם מ- עד.
בעונתו השנייה בקבוצה הועבר בהשאלה לקבוצת סנט ניקולאו מליגת הכדורסל הרביעית (Liga EBA).
אחרי שתי עונות במנרסה עבר אוריולה למועדון הספרדי פורסה לרידה שם שיחק במשך עונה אחת.
בעונת 2013-2014 חתם במועדון הכדורסל פניאס הואסקה.
בעונת עבר לשחק בקבוצת ולנסיה עמה זכה באליפות ליגת העל הספרדית.
אחרי שתי עונות בוולנסיה עבר למועדון הספרדי המוביל ברצלונה, בו חתם על חוזה לארבע עונות לאחר שנרכש בסכום של מיליון אירו.
נבחרת ספרד
אוריולה משתתף במשחקי נבחרת ספרד בכדורסל. במוקדמות יורובאסקט 2017 זכה עם נבחרתו במדליית ארד.
אנדריאס מיאוליס
אַנְדְרֵיאַס ווֹקוֹס מִיָאוּלִיס (ביוונית: Ανδρέας Βώκος Μιαούλης; 20 במאי 1768 - 24 ביוני 1835) היה אדמירל ומדינאי יווני, שפיקד על הצי היווני במהלך מלחמת העצמאות של יוון.
ביוגרפיה
מיאוליס נולד באֶבְיָה והשתקע באי הידְרָה שבמזרח הפלופונסוס. בעת בה פרצה מלחמת העצמאות של יוון נודע בקרב בני עירו כסוחר דגן עשיר שתרם מהונו למען הציבור. הוא היה רב-חובל של אוניות סוחר, ועל כן נבחר להנהיג את הכוחות הימיים של האיים כאשר תושביהם התקוממו נגד הסולטאן הטורקי.
מיושבי האיים נחסכו במידת מה מעשי הזוועה של הפקידים הטורקים, אך הם סבלו רבות בשל הגיוס בכפייה לאוניות הטורקיות, וחרף היותם חשופים במיוחד להתקפה מן הים של כוחות הסולטאן, נטלו חלק פעיל בהתקוממות כבר מראשיתה. ב-1822 התמנה מיאוליס ל"נָבְאַרְכוֹס" (אדמירל) של עדת כלי שיט קטנים שהיוותה את ציים של המורדים, ועוד באותה שנה פיקד על המסע הצבאי שנשלח לקחת נקם על טבח כיוס.
מיאוליס הוסיף לעמוד בראש הכוח הימי היווני עד 1827, אז הצטרף לשורותיו קצין הצי המלכותי לשעבר תומאס קוקרן. הוא פרש כדי לאפשר לקצין האנגלי לפעול בחופשיות כמפקד הצי היווני, אך המשיך להנהיג את הפן הימי של המאבק היווני לחירות. למיאוליס היה חלק בשחרור מיסולונגי מן המצור הראשון שהוטל עליה בדצמבר 1822 ובינואר 1823.
ב-1824, לאחר כיבוש פסארה (Psara) בידי הטורקים, פיקד מיאוליס על הכוחות היווניים שמנעו את המשך התקדמותו של צי הסולטאן, אם כי במחיר אובדן ספינות הבערה ולוחמים רבים. ברם, ההצלחה לא האירה לו שוב פנים עוד באותה שנה לסכל את כיבושה של נאוורינו (Navarino) בידי שייטת אוניות מצריות, אף שהסב לה אבדות לא מעטות. במהלך 1825 הצליח מיאוליס להעביר אספקה ותגבורות אל מסולונגי בעת המצור השני שהוטל עליה, אך לא עלה בידו למנוע את נפילתה.
מאמציו לשבש את קווי הקשר הימיים של הכוחות המצריים נכשלו בשל הפער העצום בגודלן של שתי השייטות היריבות ועוצמתן אוניותיהן. ככל שנמשכה המלחמה הלך כוחם הימי של היווניים ונחלש, הן בשל הידלדלות משאביהם הכספיים הן בשל התעצמות הפירטיות באנרכיה הכללית ששררה באגן המזרחי של הים התיכון.
כאשר פרש מיאוליס ומסר את הפיקוד על הצי לידי קוקרן, עבר למעשה ניהול המאבק לידי המעצמות הגדולות. לאחר הכרזת העצמאות, וכשהוא כבר בזקנתו, הסתבך מיאוליס בעימותים הפנימיים בארצו, והיה יריב ליואניס קפודיסטריאס והמפלגה הרוסית. הוא השתמש במומחיותו לתקיפתם באוניות הבערה בפורוס (Poros) ב-1831. מיאוליס היה אחד מחברי המשלחת שהזמינה את המלך אותון לקבל את כתר המלוכה של יוון, ונתמנה על ידו לסגן אדמירל ואחר כך לתת-אדמירל. הוא נפטר ב-24 ביוני 1835 באתונה, נקבר בפיראוס סמוך לקברו של תמיסטוקלס, מייסד הצי של אתונה העתיקה, ולבו שמור בכד במיניסטריון הצי המסחרי.
בוסויואקה דה בוחוטין
בוסויואקה דה בוחוטין (ברומנית: Busuioacă de Bohotin) הוא זן ענבי יין רומני הגדל במספר כרמים רומניים ובמיוחד באזור בוחוטין שבמחוז יאשי.
היין המופק מענבים אלה הוא בעל גוון צהוב-מוזהב בארומה של אפרסקים עסיסיים ובשלים. הטעם המתוק נושא לעיתים קורטוב ריח מריר של שקדים.
שאול אריאלי
שאול אריאלי (נולד ב-26 בנובמבר 1959) הוא אלוף-משנה (מיל') בצה"ל, פעיל לקידום פתרון שתי מדינות לשני עמים, פובליציסט ומומחה בנושא הסכסוך הישראלי-פלסטיני, התהליך המדיני בין ישראל לפלסטינים, גבולות ישראל, ירושלים וגדר ההפרדה.
ביוגרפיה
אריאלי נולד באשקלון, בן שביעי ואחרון להורים עולי איראן. שיחק בקבוצות שונות בליגת העל בכדוריד. בשנת 1978 התגייס לצה"ל, התנדב לצנחנים, והתקבל לפלוגת העורב החטיבתית. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד צוות בפלוגת עורב צנחנים. המשיך בתפקידי פיקוד בחטיבה, בין היתר שימש כמפקד פלוגה בגדוד הנח"ל המוצנח במלחמת לבנון הראשונה, בה גם נפצע. בשנים 1982–1984 שימש כמפקד פלוגת העורב של הצנחנים. בשנים 1987–1989 פיקד על גדוד 450 (האריה המעופף) ולאחר מכן שימש כמפקד בסיס האימונים החטיבתי של הצנחנים וסגן מפקד החטיבה. השתלם בקורס מפקדי חטיבות ובשנים 1993–1994 פיקד על החטיבה הצפונית ברצועת עזה. בתפקידו זה פיקד, בין היתר, על מבצע בו הרגו לוחמי יחידת שמשון את עימאד עקל שרצח במו ידיו עשרה חיילים ואזרחים.
במהלך שלושת התפקידים האחרונים, אריאלי היה הראשון בצה"ל ליישום ניהול איכות כוללני ועבודתו שימשה בסיס להתנעת התהליך על ידי הרמטכ"ל אהוד ברק. שימש כסגן המזכיר הצבאי של ראש הממשלה ולשר הביטחון (1997–1999), ועמד בראש המנהלת להסכם הביניים בגדה המערבית בזמן כהונתם של יצחק רבין, שמעון פרס ובנימין נתניהו וכראש המנהלת להסדר הקבע במשרדו של אהוד ברק. בשנת 2001 פרש מצה"ל.
מאז פרישתו מצה"ל פעיל אריאלי בכמה ארגוני החברה האזרחית הפועלים לקידום הסכם קבע עם הפלסטינים. הוא מראשי "יוזמת ז'נבה", חבר בוועדת ההיגוי של מפקדים למען ביטחון ישראל, (הופיע בפני בג"ץ במעמד ידיד בית המשפט בעתירות מרכזיות שהוגשו בעניין מכשול ההפרדה והשפיע רבות על התוואי) וחוקר בכיר בקרן לשיתוף פעולה כלכלי. בבחירות לכנסת ה-17 הוצב במקום ה-12 ברשימת מרצ לכנסת, אך לא נבחר.
אריאלי מקיים הופעות רבות באמצעי התקשורת, הרצאות וסיורי שטח אודות הסוגיות המרכזיות בסכסוך הישראלי-פלסטיני בפני אנשים ממגזרים שונים בחברה הישראלית לרבות אנשי ציבור, אקדמיה, ביטחון ותקשורת. פרסם מאות מאמרים ומחקרים, ושורה של ספרים בעברית ובאנגלית, בתחום התהליך המדיני, ומאמרי דעה רבים בעיתונות. ספרו "גבול בינינו וביניכם" זכה בפרס צ'צ'יק לחקר ביטחון ישראל לשנת 2013, וספרו האחרון "ככה בדיוק קרה?, 12 מיתוסים ישראלים על הסכסוך הישראלי-פלסטיני", הופיע ברשימת רבי המכר של ספרי העיון.
אריאלי סיים בהצטיינות תואר ראשון במדע המדינה ותואר שני במדעי הניהול, שניהם מאוניברסיטת תל אביב. את הדוקטורט סיים בחוג לגאוגרפיה ומדעי הסביבה באוניברסיטת חיפה, ומחקרו הוקדש לבחינת התפתחותם של גבולות ישראל בהשוואה לסכסוכים אחרים בעולם. הוא עמית מחקר במכון טרומן לשלום, ועמית הוראה במרכז הבינתחומי הרצליה ובאוניברסיטה העברית.
מתגורר בתל אביב, נשוי ואב לשלושה.
חסידות וישניצא
חסידות וישניצא היא חסידות גאליצינית. אבי השושלת היה רבי אריה לייב ליפשיץ, ה'אריה דבי עילאי', ששימש בין היתר ברבנות וישניצא (פולנית: Nowy Wiśnicz).
תולדות החסידות
רבי אריה לייב ליפשיץ נולד בירוסלב בשנת תקכ"ז לרבי חיים אשר. היה תלמידו של החוזה מלובלין. נחשב לאחד מגדולי הדור ושימש ברבנות בקראשוב, שינאווא, וישניצא ובריגל. היה חתן של רבי משה טייטלבוים מאויהל וחמיו של רבי יחזקאל שרגא הלברשטאם משינאווא. בווישניצא החל לנהוג באדמו"רות ורבים מצדיקי דורו נסעו אליו. נפטר בבריגל בשנת תר"ו. בנו רבי חיים דב מיאנוב, ונכדיו רבי טוביה ליפשיץ מבריגל (בן בנו רבי משולם זלמן) ורבי נטע ליפשיץ מווילפולי (בן בנו רבי אהרן) שימשו אחריו כאדמו"רים. רבים מצאצאיו שימשו כרבנים בגאליציה.
רבי חיים דב מיאנוב
רבי חיים דב בעריש בנו של רבי אריה לייב שימש כאדמו"ר בעיר יאנוב. היה חתנו של רבי יוסף קעזיס רבה של יאנובה ושל חלם והאדמו"ר הראשון מחלם.
אחריו שימש בנו רבי יוסף זכריה מסליפוי. היה חתנו של רבי יעקב מאפטא (בן רבי נחמיה בנו של רבי דוד מללוב) ששימש כרב בסליפוי. אחר פטירת חמיו התמנה לאדמו"ר בסליפוי.
רבי טוביה ליפשיץ מבריגל
רבי טוביה ליפשיץ (י"ד בניסן תקפ"ה - ח' באדר תרע"ב) נולד לפריידא ולרבי משולם זלמן, רבה של בריגל. היה חתנו של הרב ישראל יצחק פינקלר מרדושיץ. היה תלמידו של רבי חיים מצאנז. מילא מקום אביו בבריגל וכיהן שם באדמו"רות. חתנו רבי מנשה טייטלבוים (בן רבי נחום צבי מדרוהוביטש) שימש אחריו ברבנות בבריגל. בנו של רבי מנשה, רבי נפתלי, התגורר בוויליאמסבורג וכונה האדמו"ר מבריגל. נפטר בשנת תשל"ה.
רבי נטע ליפשיץ
רבי נתן נטע דוב ליפשיץ בנו של רבי אהרן זעליג, רבה של וישניצא. היה חתנו של רבי שלמה זלמן מוויליפולי (תלמידם של רבי מאיר מאפטא ורבי נפתלי מרופשיץ), שימש אחר פטירת חמיו כאדמו"ר בווילפולי. בנו רבי יצחק שימש אחריו כאדמו"ר בוויליפולי. בן נוסף היה רבי אלתר שלמה זלמן מידלובה.
נכדו של רבי נטע, רבי משה ליפשיץ (נולד תרנ"ח), בן חתנו רבי דוד אריה בריזל, היגר לארצות הברית בשנות התר"פ ושימש כאדמו"ר בפילדלפיה. בנו רבי נתן נטע יהודה (- ט' באייר תשע"ב, 1 במאי 2012) התגורר בירושלים והיה מכונה האדמו"ר מפילדלפיא.
פקש
פקש (בהונגרית: Paks) היא עיר במחוז טולנה, הונגריה, לגדות נהר הדנובה כ-110 ק"מ דרומית לבודפשט. בפקש תחנת כוח גרעינית - היחידה מסוגה בהונגריה - שמספקת כ-40% מתצרוכת האנרגיה של הונגריה. העיר מארחת מספר פסטיבלים של מזון ומוזיקת בלוז, ג'אז ורוק במהלך השנה.
בעיר חיה קהילה יהודית עד לרצח רוב יהודי הקהילה בשואת יהודי הונגריה.
היסטוריה
במחצית השנייה של האלף השני לפני הספירה, בתקופת הברונזה, הייתה העיר מקום יישוב. באזור העיר נמצאו מספר תכשיטים מתקופה זו והם מוצגים במוזיאון הבריטי.
בשנת 1775 נבנתה בעיר כנסייה קלוויניסטית. במפנה המאה נבנו מספר מבנים ציבוריים באזור העיר העתיקה של פקש, בין היתר בכיכר המרכזית, מבנים שקיימים עד היום. בשנת 1884 נבנתה בעיר כנסייה לותרנית ובשנת 1901 נחנכה בעיר בזיליקת "לבו של ישו". הכנסייה הקתולית "כנסיית רוח הקודש", פרי יצירתו של האדריכל אימרה מקובץ', היא אחת משכיות החמדה של העיר.
קהילה יהודית
ראשוני היהודים התיישבו במקום כבר ב-1720. ב-1770 נמנו בעיר 64 יהודים וב-1869 הגיע מספרם ל-1129. ב-1870 הוקמה קהילת הסטטוס קוו שהתפלגה מהקהילה האורתודוקסית הראשית. ב-1941 היו בעיר כ-730 יהודים, כ-150 מהם השתייכו לקהילת הסטטוס קוו והשאר לקהילה האורתודוקסית העיקרית. עוד בשנת 1942 גויסו יהודים בני העיר לשירות העבודה של הצבא ההונגרי ורבים מהם נספו בחזית האוקראינית. במאי 1944 הוקם גטו בעיר ובו רוכזו יהודי העיר ולמעלה ממאה פליטים מאזורים אחרים, ובסך הכל למעלה מאלף יהודים. יהודים אלה גורשו לאושוויץ ביוני 1944.
הרב הראשון שככל הנראה כיהן בפקש הוא הרב יצחק גריסהאבר שבשנת 1795 הגיע לפקש מלמברג. לאחריו כיהנו הרב יחזקאל בנעט, הרב פייבל הורוביץ, הרב יואל אונגר וחתנו הרב אליעזר זוסמן סופר.
לאחר המלחמה שבו רבים מיהודי העיר לביתם, והקהילה היהודית המשיכה להתקיים עד 1956, שבה עזבו אחרוני יהודי פקש.
שפן עצים מערבי
שפן עצים מערבי (שם מדעי: Dendrohyrax dorsalis) הוא מין של שפן החי על עצים וקרוב משפחתו לסוג של שפן עצים מזרחי. כפי שמשתמע משמו הוא נפוץ במערב אפריקה.
השפן חי בטבע ביערות טרופיים, אזורים סבכים לחים ואזורים סלעיים שונים במערב אפריקה המשוונית במדינות: בנין, קמרון, הרפובליקה המרכז אפריקאית, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גמביה, גאנה, גינאה, גינאה ביסאו, ליבריה, ניגריה, רואנדה, סנגל, סיירה לאון, דרום סודאן, טוגו, אוגנדה וייתכן שגם בניז'ר.
שפן זה חי בבדידות או בקבוצות של 2–3 פרטים החיים במאורות בימים ויוצאים לטפס על עצים בלילות. הם בעלי כריות מתחת אצבעותיהם העוזרים להם לטפס. הם צמחונים וניזונים מעלים, פירות וזרעים על העצים ולעיתים נדירות יורדים לאכול עשבים. הם לא שותים לעיתים קרובות.
הם עשויים להיטרף על ידי עיטים, נצים, נמרים, תנים, סרוואל, חתול זהוב אפריקני ופיתון. הם גם ניצודים על ידי התושבים המקומיים. בכמה מקרים נצפו כמה שימפנזות צדות שפנים אך הם לא הרגו אותם אלא השתעשעו איתם בקינם.
תת-מינים
תת-מיני השפן הם:
המין שפן עצים בניני פוצל ממין זה ב-2021.
מקהלת רון
מקהלת רון הייתה מקהלת פועלים בניצוחו של קונראד מאן שפעלה בישראל במשך קרוב ל-15 שנה, בשנות ה-40 וה-50.
המקהלה הוקמה ביוזמת המפלגה הקומוניסטית הישראלית, על בסיס מקהלת פועלים שפעלה בשנת 1945 במסגרת המועדון "תרבות לעם" בתל אביב. מבקר המוזיקה מנשה רבינא כתב על המקהלה בתחילת דרכה: "זמרה טובה בהדרכתו של מנצח טוב בפי מקהלה טובה."
בשנות פעילותה הופיעה המקהלה ברחבי הארץ וכן בפסטיבלים ברחבי העולם. ב-1947, לאחר פסטיבל הנוער והסטודנטים בפראג, ערכה המקהלה סיור הופעות בצ'כוסלובקיה ובצרפת. בהשפעת מלחמת העולם השנייה והניצחון על הנאצים, הרפרטואר של המקהלה כלל שירים סובייטיים מתורגמים לעברית, שירי פרטיזנים, ובמקביל - שירי פועלים, שירים עבריים ושירים בשפות שונות. המקהלה שרה גם קנטטות ושירים שאת לחניהם כתב המנצח עצמו. נשמרו שישה שירונים של המקהלה.
בין זמרי המקהלה הידועים היו אסתר חצרוני, שמעון ישראלי, ראובן שפר שחקן התיאטרון הקאמרי ואחד מארבעת חברי רביעיית התיאטרון ודוד חנין, אביו של חבר הכנסת דב חנין. דוד הצטרף למקהלה והיה מהזמרים הבולטים בה. במקהלה פגש את חברתו לחיים, שולה שגדלה במשפחה דתית בכרם התימנים בתל אביב.
אנתוני סנטאסירה
אנתוני סנטאסירה (באנגלית: Anthony Edward Santasiere; 9 בדצמבר 1904, ניו-יורק – 13 בינואר 1977, הוליווד) היה שחמטאי אמריקאי.
קריירת השחמט
בשנת 1923 חלק סנטאסירה מקום 13-14 בתחרות אגם הופטקונג (ניצחו: אברהם קופצ'יק ופרנק מרשל). בשנת 1924 הגיע למקום השלישי בתחרות ניו יורק אחרי פרנק מרשל וקרלוס טורה רפטו. בשנת 1927 חלק מקום שלישי-רביעי בתחרות ניו יורק (ניצח: אלברט פינקוס). בשנת 1928 ניצח סנטאסירה בתחרות בופלו, ובשנת 1929 הגיע למקום השלישי אחרי הרמן שטיינר ויעקב ברנשטיין. בשנת 1930 חלק מקום ראשון בתחרות אוטיקה עם נורמן לסינג.
בשנת 1931 הגיע למקום השביעי בתחרות ניו יורק (ניצח: חוסה ראול קפבלנקה) וחלק מקום שלישי-רביעי בתחרות רומא (אליפות מדינת ניו-יורק- ניצח: פרד ריינפלד). בשנת 1934 חלק מקום 9-10 בתחרות סירקוז (ניצח: שמואל רשבסקי). בשנת 1935 הגיע למקום השביעי בתחרות מילווקי (ניצח: ראובן פיין). בשנת 1938 חלק מקום 10-11 באליפות השנייה של מדינת ניו-יורק (ניצח: שמואל רשבסקי). באותה שנה הגיע למקום החמישי בתחרות בוסטון (ניצחו: ישראל הורוביץ ויצחק קשדן).
בשנת 1944 סנטאסירה הגיע למקום השני, אחרי שמואל רשבסקי באליפות הפתוחה ה-45 של ארצות הברית שהתקיימה בבוסטון, וניצח בתחרות הפתוחה ה-46 שהתקיימה בשנת 1945.
בדו-קרב ההיסטורי של שנת 1945 בין נבחרות ארצות הברית וברית המועצות, דו-קרב שהתקיים באמצעות הרדיו שיחק סנטאסירה נגד דוד ברונשטיין והפסיד בשני משחקיו. בשנת 1949 הגיע למקום השני, אחרי סנדרין באליפות הפתוחה של ארצות הברית.
סנטאסירה ניצח בתחרות באיטליה בשנת 1953, וניצח את בובי פישר הצעיר בשנת 1957 בתחרות פתוחה. באותה שנה בובי פישר כבר היה אלוף הנוער של ארצות הברית וכן ניצח באליפות הפתוחה של ארצות הברית לבוגרים.
עיסוקים מעבר לשחמט תחרותי
סנטאסירה היה מורה למתמטיקה בתיכון. תחביביו כללו כתיבה יצירתית וציור תמונות שמן. בנוסף כתב בצורה נרחבת על נושאי שחמט בביטאון American Chess Bulletin.
סטרייט ולעניין
סטרייט ולעניין היא קומדיית מצבים, מבית היוצר של הערוץ הראשון, שהופקה ושודרה בין השנים 1993–1994. הסדרה הייתה סדרת הטלוויזיה הישראלית הראשונה אשר הציגה דמות של הומוסקסואל בפריים טיים.
העלילה התרחשה בתל אביב והתמקדה בשניים החולקים דירה, שירי (כנרת טריפון רשף) ורוני (רפי ויינשטוק), מעצב גרפי מצליח, שבו שירי מתאהבת למרות נטיותיו המיניות, ובחבריהם ליאורה, מנשה וסמדרה המתגוררים באותו הבניין. הסדרה קיבלה את השראתה מקומדיית המצבים האמריקנית "שלושה בדירה אחת". דמותו של השכן מנשה (אבי יפה) כנער הופיעה מאוחר יותר בסדרה "בצפר".
בשנת 2012 שודרה הסדרה בשידורים חוזרים בערוץ הראשון, ומפעם לפעם שודרה גם ברצועת השידורים הלילית של הערוץ הראשון.
הפקה
לאחר שסיימה את לימודי המשחק והכתיבה באוניברסיטת תל אביב, פנתה כנרת טריפון רשף לכתיבת הפיילוט לסדרה "סטרייט ולעניין", שנקראה תחילה "יוצאים מהכלים". הפיילוט לסדרה צולם בקיבוץ יגור, ובו השתתפו רפי ויינשטוק ואיילת זורר. טריפון נעזרה במפיק מיכה שרפשטיין כדי לערוך את הפיילוט ולפנות לערוץ הראשון. הערוץ החליט לשלב את הסדרה בלוח שידוריו, ולפרויקט צוות ערן ריקליס כבמאי, לאחר שעבד עם שרפשטיין בסרט "זוהר". כשהוחלט על תחילת הצילומים, זורר הייתה בארצות הברית ועל כן הוחלפה בדבי קליידר-ברושי, ורפי ויינשטוק הוטס מאוסטריה לאחר שהחל לשחק שם בתפקיד הראשי בהפקה של "ישו כוכב עליון".
לסדרה הופקו שתי עונות, 19 פרקים סה"כ.
ראו גם
קוויקי שלושה בדירה אחת
סאוורד, מלך אסקס
סאוורד (באנגלית: Sæward) היה מלך ממלכת אסקס בין השנים 616–617.
סאוורד היה בנו של קודמו, המלך סאברט. במותו של אביו ירש אותו יחד עם אחיו, סיקסרד ומלך לצידו. ייתכן שמלך לצידם אח נוסף בשם סיקסבולד.
בעוד שאביהם התנצר בשנת 604 וניסה לנצר את הממלכה, בניו נותרו פגנים באמונתם. במותו השיבו סיקסרד וסאוורד את דת המדינה לדת הקלטית הפגנית, וגירשו את מילטוס הקדוש - ההגמון של לונדון מהממלכה לאחר שעל פי הנוהג סירב לתת להם את לחם הקודש המיועד לנוצרים בלבד.
בשנת 617 פלש צבא ממלכת וסקס לאסקס, ושני האחים נהרגו בקרב למול הצבא הפולש.
קאמיל מיטשל
קאמיל ג'יינקלייר מיטשל (באנגלית: Camille Janclaire Mitchell; נולדה ב-1 במרץ 1954 בלוס אנג'לס, קליפורניה) היא במאית, תסריטאית, מפיקה ושחקנית תיאטרון וטלוויזיה אמריקאית-קנדית.
ביוגרפיה
מיטשל נולדה במדינת קליפורניה שבארצות הברית וגדלה בקנדה. היא למדה דרמה בלונדון ובאוניברסיטת קולומביה הבריטית ולמדה בימוי סרטים תיעודיים באוניברסיטת קפילנו. יש לה תואר שני באמנות יפה מאוניברסיטת לויולה מרימאונט.
פרסים
מיטשל הועמדה שלוש פעמים לפרס ג'סי ריצ'רדסון וזכתה פעם אחת על תפקידה בגילום הדמות אריאל במחזה "הסערה".
סרטיה הקצרים "A Mother's Love" ו-"By The Fountain" זיכו אותה במספר מועמדויות ופרסים בינלאומיים.
קבוצת יבנה
קְבוּצַת יַבְנֶה היא קבוצה הנמצאת בתחומי מועצה אזורית חבל יבנה, כ-6 ק"מ מזרחית לאשדוד. באזור התוחם את כביש 7, בין מחלף אשדוד למחלף בית רבן. היא נחשבת ל"אם הקבוצות הדתיות" ומשתייכת לתנועת הקיבוץ הדתי, איגוד הקבוצות של הפועל המזרחי.
ייסוד
קבוצת המייסדים (וביניהם צוריאל אדמנית) התגבשה בגרמניה במסגרת ברית חלוצים דתיים (בח"ד).
חברי הקבוצה עלו לארץ ישראל ב-1929 והקימו בשנת 1931 את "קבוצת רודגס" בכפר אברהם שליד פתח תקווה (באדמות של אברהם ארטן). המייסדים של הקיבוץ הם חלקם מקבוצת רודגס שבאו מגרמניה.
בחורף 1940–1941, עבר הקיבוץ למקומו הנוכחי בשפלת החוף בעידודם של הרב מאיר בר-אילן ומנחם אוסישקין. הקיבוץ הוא קיבוץ שיתופי ובשנות האלפיים, נחשב לאחד הקיבוצים המבוססים מבחינה כלכלית.
במאי 1948, במהלך מלחמת העצמאות, החלו להיערך בקיבוץ לאפשרות שיותקפו על ידי הצבא המצרי, כפי שקרה ליד מרדכי הדרומית יותר. תעלות נחפרו, כמה מחברי הקיבוץ הכינו מוקשים מאולתרים, ונשלחו כוחות תגבור. בהפצצה של מטוס מצרי ב-24 במאי נהרגו שלושה מחברי הקיבוץ, בהם אב ובתו.
אוכלוסייה
על פי נתוני הקיבוץ בשנת 2015 חיו בו קרוב ל-800 נפש, מהם 400 חברים ומועמדים (מגיל 18 עד 97), מעל 300 ילדים, כ-30 תושבים וקבוצות של צעירים במסגרות חינוכיות שונות.
מבנה הקהילה
קבוצת יבנה היא קהילה שיתופית והומוגנית. הקיבוץ לא עבר הפרטה בדומה לקיבוצים אחרים ולכן ההון הוא לא פרטי אלא של הקיבוץ והתקציב שווה לכל חבר לפי צרכיו. ישנו תקנון ובו כללים המחייבים את הכלל.
בקהילה יש הליך של קבלת החלטות באופן שיתופי, כל חבר יכול להביע את דעתו באספת החברים, ההצבעה נעשית באופן חשאי או בהרמת אצבע.
חינוך וספורט
במקום מצוי בית ספר יסודי ליישובי המועצה, וכן התיכון הקיבוצי בדרום (הכולל פנימייה), המשרת חלק מנערי הקיבוץ הדתי ויישובי הסביבה. בסמוך לקבוצה מצויות ישיבת כרם ביבנה וקרית החינוך גבעת וושינגטון.
לילדי הקיבוץ ניתן מגוון רחב של חוגים בתחומים השונים כגון טניס, ג'ודו, כלי מוזיקה, רובוטיקה, מחול וציור.
גבעת וימינאלה
גבעת וימינאלה (באיטלקית: Viminale; בלטינית: וימינאליס Collis Viminalis) היא הקטנה מבין שבע גבעות רומא. צורתה כצורת אצבע המשתפלת לכיוון דרום מהרמה הנמצאת צפונית לרומא. הגבעה נמצאת בין גבעת הקווירינאלה בצפון-מערב לגבעת אסקווילינו בדרום-מזרח.
אורכה של הגבעה מצפון לדרום כ-700 מטרים, שטחה כ-240,000 מ"ר, וגובהה מעל פני הים נע בין 50 ל-57 מטרים. בעת העתיקה היא הייתה גבוהה יותר.
מקור שמה של הגבעה בערבות (בלטינית "וימינה") שצמחו שם.
הגבעה הפכה חלק מהעיר רומא בעת בניית חומת סרוויוס, והייתה המחוז השישי של רומא בתקופת אוגוסטוס.
גבעה זו הייתה לאורך השנים הפחות חשובה מבין שבע הגבעות, ולא נבנו עליה אתרים בעלי חשיבות.
כיום מצויות על הגבעה תחנת רומא טרמיני ובית האופרה של רומא.
כנרת רוזנבלום
כנרת רוזנבלום (נולדה ב-1974) היא סופרת, עיתונאית ויועצת ארגונית ישראלית.
ביוגרפיה
כנרת רוזנבלום נולדה בתל אביב לחיליק וטובה רוזנבלום. למדה בחטיבת הביניים של תיכון עירוני ד' בתל אביב, ולאחר מכן בתיכון בליך ברמת גן, והייתה פעילה בתנועת הצופים.
ספר החוקים הפתוח
ספר החוקים הפתוח הוא מיזם אינטרנטי שהחל לפעול בשנת 2004 במסגרת אתר ויקיטקסט העברי, כדי להנגיש לציבור את חוקי מדינת ישראל.
כנרת רוזנבלום
ביוגרפיה
בצה"ל שירתה בשנים 1995-1993. בתחילה כמש"קית עיתונות ביחידת דובר צה"ל. לאחר סיום קורס קצינות שימשה קצינת עתודאים ואחראית על השמת אקדמאים לתפקידיהם הצבאיים. השתחררה בדרגת סגן.
ספר החוקים הפתוח
רקע
ישראל היא מדינת חוק, ותושביה נדרשים לציית ליותר מאלף החוקים שבספר החוקים הישראלי. הפרה של החוק עלולה לעלות למפר בעונש (קנס או מאסר). כדי לציית לחוק על האדם לדעת את החוק, שהרי לא ניתן לציית לחוק מבלי להכירו. תנאי בסיסי לידיעת החוק הוא פרסום נוסח החוק, אך מדינת ישראל אינה מספקת לתושביה נוסח עדכני של חוקיה. המדינה מפרסמת, בדפוס ובמאה ה-21 גם באינטרנט, בפרסום הקרוי "ספר החוקים", כל חוק שאושר ב, אך כיוון שחוק עובר בדרך כלל תיקונים רבים, ארוכה הדרך מפרסומים אלה לידיעת הנוסח המעודכן של החוק.
כנרת רוזנבלום
ביוגרפיה
בתום שירותה הצבאי החלה לעבוד ככתבת תרבות וכעורכת במקומון "זמן תל אביב" של מעריב. שימשה כמפיקת מוסף "סופשבוע" של מעריב וכתבה בנושאי תרבות וחברה. במקביל, השלימה תואר ראשון בפסיכולוגיה ובסוציולוגיה באוניברסיטת תל אביב (1999-1995).
ספר החוקים הפתוח
רקע
במשך שנים רבות פורסם נוסח עדכני מודפס של חוקי מדינת ישראל על ידי מו"לים פרטיים. נוסח זה נרכש בעיקר על ידי משפטנים, שנזקקו לו בעבודתם, אך רק במקרים מעטים נמצא גם בספריות ציבוריות, כך שזמינותו לציבור הרחב הייתה נמוכה. עם ההתפתחות הטכנולוגית הופץ ספר החוקים בתשלום על גבי CD-ROM ובהמשך באתרי אינטרנט למנויים בתשלום. גם פתרונות אלה נועדו בעיקר למשפטנים ולא לציבור הרחב, מחמת מחירם הגבוה.
כנרת רוזנבלום
ביוגרפיה
ב-2002 התפרסם ספרה הראשון "בנות – המדריך השלם להתבגרות", שראה אור בהוצאת כתר. הספר עוסק בהתבגרות הפיזית ובשינויים הנפשיים אצל בנות בגיל זה, ביחסים בין בנים לבנות ובין בנות להוריהן ובשלל ההיבטים של ההתבגרות הנשית.
ספר החוקים הפתוח
רקע
באתרי אינטרנט של משרדי ממשלה מתפרסם נוסח עדכני של חוקים בעלי רלוונטיות גבוהה לעבודת המשרד (דוגמה: חוק הביטוח הלאומי באתר של המוסד לביטוח לאומי) אבל פרסומים אלה מציגים רק חלק קטן מכלל החוקים.
כנרת רוזנבלום
ביוגרפיה
רוזנבלום למדה תואר שני בסוציולוגיה באוניברסיטת תל אביב עם התמקדות בארגונים, באורבניות ובגלובליזציה וסיימה בהצטיינות יתרה (2003-2000). באותה עת הנחתה סדנת כתיבה אקדמית ויוצרת במכללה למנהל (2004-2000) וכן לימדה התנהגות ארגונית לתואר ראשון במרכז האקדמי רופין (2004-2002).
ספר החוקים הפתוח
רקע
על חשיבותו לציבור של מאגר מקיף של חוקי מדינת ישראל ניתן ללמוד מתגובתו של משרד המשפטים לבג"ץ, לפיה "על הפרק עומדת עתה הרחבתו של 'מאגר החקיקה הלאומי' באופן שיכלול אף נוסח משולב ומלא של דברי החקיקה הראשית, לאחר שהוטמעו בו תיקוני חקיקה; וכן פרסום מקיף של חקיקת משנה." בהמשך לכך נוסף לכל דף במאגר החקיקה הלאומי, המציגים את ההיסטוריה החקיקתית של כל חוק, קישור לנוסח המלא של החוק בספר החוקים הפתוח.
כנרת רוזנבלום
ביוגרפיה
בשנת 1999 החלה לעבוד כיועצת ב"בית הספר לפיתוח מנהיגות" בצה"ל, שם שימשה, בין השאר, כראש תחום מנהיגות במדור תורה ופיתוח (2003-1999). במסגרת זאת הקימה את תוכנית פיתוח המנהיגות במילואים והובילה אותה, משלב האיבחון, דרך פיתוח תוכנית הכשרה בכל דרגי הפיקוד.
ספר החוקים הפתוח
המיזם
מיזם ספר החוקים הפתוח, שהחל לפעול בשנת 2004 במסגרת אתר ויקיטקסט של קרן ויקימדיה, ובהמשך אומץ על ידי הסדנא לידע ציבורי בשיתוף פעולה עם עמותת ויקימדיה ישראל, בא להנגיש לציבור הרחב את חוקי מדינת ישראל בנוסחם העדכני. נכון לאפריל 2022 מכיל המיזם נוסח עדכני של יותר מ-3000 חוקים ותקנות, בעיצוב נוח לקריאה. החוק מובא כלשונו, ללא פרשנות, אבל ניתנות בו לעיתים הערות בדבר חקיקת משנה רלוונטית (למשל תקנות המתייחסות לסעיף מסוים), או לגבי תוקף ותחולה של סעיף מסוים. בנוסף, בעת אזכור של חוק אחר בגוף החוק (תופעה נפוצה למדי; ב, למשל, מוזכרים 15 חוקים) האזכור מוצג כקישור, המאפשר מעבר מידי לחוק המאוזכר.
כנרת רוזנבלום
ביוגרפיה
בשנים 2003-2001 כתבה רוזנבלום ב"עכבר העיר" מדור בשם "ביקור בית", שעסק בביקורת בתי קפה. בהמשך ערכה ופרסמה אסופה בשם "50 בתי הקפה הטובים בתל אביב". בין השנים 1999–2004 כתבה ב"העיר" כתבות מגזין וביקורת טלוויזיה וב-2004 שימשה כמבקרת האוכל של העיתון. שימשה כעורכת המוספים המיוחדים של "העיר", ביניהם גיליון "העיר הלבנה", שיצא לכבוד הכרזתה של אונסק"ו על לב תל אביב כאתר מורשת עולמית. המוסף נמכר במאות אלפי עותקים ועורר תגובות רבות, ביניהן פולמוס באתר "העוקץ".
ספר החוקים הפתוח
המיזם
לשון החוק כשלעצמה אינה קלה להבנה. אנשי ספר החוקים הפתוח התייחסו לבעיה זו:
כנרת רוזנבלום
ביוגרפיה
משנת 2003 עבדה כיועצת ארגונית עצמאית ויועצת בכירה בארגוני ייעוץ. עסקה בפיתוח וניהול פרויקטים מקיפים של שינוי ארגוני והכשרת מנהלים, הנחיית סדנאות, ייעוץ אישי למנהלים, הדרכת יועצים והדרכת מנהלי משאבי אנוש.
ב-2007 נסעה לפריז עם משפחתה. בין השנים 2009-2007 כתבה את "מפריזה", טור אישי שבועי שהתפרסם ב"ידיעות אחרונות" וב-ynet. הטור עסק בתיאור החיים בפריז ובחוויית ההגירה מזווית אישית.
ב-2008 הקימה את האתר "פריזאית" (www.parisait.com), מדריך לטיול אורבני בפריז, המשלב כתיבה אישית עם ידע והמלצות לטיול בפריז. זמן קצר אחרי הקמתו הפך למקור מידע עדכני, בנושאי תרבות וחברה.
בעשור השני של המאה ה-21, משמשת כיועצת ארגונית ובנוסף, היא כותבת ב"הארץ" וב"כלכליסט". בשנת 2012 זכתה בסטודיו לכתיבה בפרויקט "חדר משלך" של עיריית תל אביב.
חיים אישיים
נשואה למושיק לביא, ד"ר לכלכלה ועיתונאי בעברו, להם שתי בנות והם מתגוררים בתל אביב.
סן מיגל דה איינדה
סן מיגל דה איינדה (בספרדית: San Miguel de Allende; לעיתים מקוצר לסן מיגל) היא עיר במדינת גואנחואטו במקסיקו. היא נמצאת במרכז מדינת גואנחואטו, במרחק של 97 קילומטרים מהעיר גואנחואטו, בירת גואנחואטו, ובמרחק של 274 קילומטרים ממקסיקו סיטי, בירת מקסיקו.
סן מיגל דה איינדה ידועה בתור העיר הראשונה במקסיקו ששוחררה משלטון ספרד במהלך מלחמת העצמאות של מקסיקו.
העיר והמתחם הישועי חסוס נסרנו דה אטוטונילקו הוכרו כאתר מורשת עולמית של אונסק"ו ב-2008.
היסטוריה
לפני בואם של הספרדים לאזור, במקום בו נמצאת העיר התקיימה התיישבות ילידית בשם איסקואינפן.
ב-1542 הנזיר הפרנציסקני חואן דה סן מיגל ייסד בקרבת איסקואינפן כנסייה וכפר בשם "סן מיגל אל גראנדה". הילידים לא היו מרוצים מהקולוניזציה של האזור והם תקפו את הכפר בשנים שלאחר מכן עד שהוא ננטש באזור 1550. הספרדים לא ויתרו וב-1555 הכפר נוסד מחדש כמיסיון וכמוצב צבאי, צפון-מערבית למיקום הכפר המקורי.
הדרכים שהוקמו קישרו את סן מיגל להתיישבויות הכורים באזורי מדינות סקטקס וסן לואיס פוטוסי של היום, והיא הפכה למרכז מסחרי חשוב. עקב כך, ההתיישבות הפכה לאחת העשירות והגדולות במלכות המשנה של ספרד החדשה. סן מיגל הגיעה לשיא גדולתה באמצע המאה ה-18, עת נבנו מרבית המבנים הגדולים בעיר.
ב-1826, לאחר סיום המלחמה, סן מיגל קיבלה מעמד של עיר ושמה שונה לסן מיגל דה איינדה, כהוקרה לאיגנסיו איינדה, שהוצא להורג על ידי הספרדים במהלך המלחמה. למרות הפיכתה לעיר, כלכלת העיר הצטמצמה והאוכלוסייה התחילה לעזוב את העיר. מצב זה נמשך במשך מרבית המאה ה-19. היה שיפור קל במצב העיר במהלך תקופת שלטונו של הנשיא פורפיריו דיאס בסוף המאה, במהלכה החקלאות השתקמה ונבנו באזור סכרים, אמות מים ומסילות. עם זאת, באותה זמן הפסיקה הכרייה במדינת גואנחואטו והעיר חזרה לגווע, עד שבתחילת המאה ה-20 היא הייתה על סף הפיכה לעיר רפאים.
בסוף שנות ה-30 ובתחילת שנות ה-40 של המאה ה-20 העיר "התגלתה" על ידי אמנים אמריקאים שהתרשמו מהמבנים הקולוניאליים. הם הקימו בתי ספר לאומנות שזכו להצלחה בקרב וטרנים אמריקאים בוגרי מלחמת העולם השנייה, שגם חזרו והתיישבו בעיר לאחר שפרשו לגמלאות, וסן מיגל דה איינדה הפכה למעין "מובלעת" אמריקאית במקסיקו. בנוסף, האמנים הרבים שהתיישבו בסן מיגל דה איינדה גרמו לגדילה משמעותית של תעשיית התיירות בעיר.
כלכלה
כיום כלכלת העיר מסתמכת בעיקר על תיירות ותעשייה. באזורים מסביב לעיר חקלאות היא עדיין הענף המרכזי, ומגדלים באזור בין היתר תירס, חיטה, שעועית ואלפלפה.
ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי
Control Myself
השיר הגיע אל המקום הרביעי במצעד הבילבורד הוט 100.
רקע וכתיבה
השיר נכתב על ידי אל אל קול ג'יי, ג'רמיין דופרי, אל-רוק, ראיין טובי, ארתור בייקר, ג'ון רובי, אפריקה במבטאא וג'ון מילר והופק על ידי ג'רמיין דופרי גם כן. בשנת 2002, שיתפו פעולה אל אל קול ג'יי וג'ניפר לופז בלהיט הבינלאומי "All I Have", אשר כבש את פסגת מצעד הבילבורד הוט 100.
כמה שנים לאחר צאתו, עלה השיר לרשת הזרמת המדיה ספוטיפיי, בדומה לשאר שירי האלבום.
וידאו קליפ
הווידאו קליפ של השיר בוים על ידי הייפ ויליאמס וצולם באולפני סוני בניו יורק ב-2 בינואר 2006. הוא הופץ לראשונה בארצות הברית ב-13 בפברואר 2006 ובאירופה ב -19 בפברואר 2006. הקליפ הגיע למקום השני במצעד ה-Total Request Live של MTV, תוך שנכנס למצעדים נוספים.
Butter
השיר קיבל מועמדות בטקס פרסי גראמי ה-64 בקטגוריה ביצוע הפופ הטוב ביותר של צמד/להקה.
הקלטה
בראיון לאפל מיוזיק אמר חבר הלהקה RM כי "[הלהקה] מעולם לא ציפתה להוציא סינגל נוסף, אך הנגיף הולך ומתארך ולכן חשבנו שאנחנו צריכים עוד שיר קיץ. חשבנו שאנחנו צריכים עוד נאמבר קיץ, ו-Butter התאים לחלוטין לכך. ועכשיו אנחנו כאן".
מוזיקה ומילים
דיווחים ראשוניים על השיר תיארו אותו כ"רצועת דאנס-פופ שופעת קסם חלק אך עם זאת כריזמטית של BTS". במגזין רולינג סטון נכתב כי כמו "Dynamite", אין לשיר "שום מסר כבד" ותואר השיר כ"חגיגת דאנס-פופ טהורה ונופפת בנימת הרטרו של ברונו מארס, עם רבדים של סינת'ים בסגנון ג'אם ולואיס וגאווה בכך שהם 'חלקים כמו חמאה' ובעלי 'זוהר סופרסטאר'". באותו ראיון תיאר RM את השיר כ"מאוד אנרגטי" ו"קיצי מאוד" עם "ביצוע דינמי מאוד". טיזר לווידאו קליפ של השיר שפורסם ב-18 במאי הכיל קטע קצר מהמילים "Get it! Let it roll!" בסופו. על פי כלי התקשורת הקוריאניים, מילות השיר מתוודות באופן "חמוד" על אהבה רומנטית מתוקה ובו קסמים ללא תחרות של BTS".
קידום
BTS יופיעו כאורחים הראשונים בסדרת הרדיו הבלעדית החדשה של ביג היט ב-Melon Station, הנקראת "BigHit Music Record", כדי להציג את השיר ולהשתתף בשאלות ותשובות עם מעריצים. השיר יושמע בשידור חי בפעם הראשונה בהמשך אותו היום בטקס פרסי המוזיקה של בילבורד 2021. הסינגל יישלח לתחנות רדיו הלהיטים העכשוויים האמריקאיות ב-25 במאי 2021. BTS צפויים להתארח בלייט שואו עם סטיבן קולבר באותו היום.
וידאו קליפ
לווידאו קליפ של השיר קדם טיזר באורך של 23 שניות שפורסם בערוץ היוטיוב הייב לייבל ב-18 במאי. הקליפ המונוכרומטי הקצר הראה את BTS לבושים בחליפות, עומדים ללא תנועה בשורה, כאשר אנסמבל כלי הקשה מתנגן ברקע. לאחר מכן, הצליל עובר לפיוז'ן בס-סינתטי בהשראת שנות ה-80. הלהקה תואמת את הקצב של "גרוב הדאנס הפועם והבס הכבד" עם הטיות ראש מסונכרנות. הקליפ מסתיים בזריקה של ערימת לביבות מכוסות סירופ ומעליהן ריבוע חמאה. מגזין בילבורד טען כי "הקצב הפאנקי" של הטיזר מזכיר את "Another One Bites the Dust" של קווין. גם מגזין רולינג סטון הודו ציין את "המתאם הקולי החזק" של הטיזר לשירם של קווין.
הצלחה מסחרית
עם 11.042 מיליון השמעות ראשונות במצעד העולמי של ספוטיפיי, השיר קבע שיא חדש בכל הזמנים להופעת הבכורה הגדולה ביותר בתולדות הפלטפורמה, וזכה לשיא גינס על ההישג. הסינגל צבר למעלה מ-20.9 מיליון השמעות גלובליות בסטרימינג וקבע שיא נוסף למספר ההשמעות בסטרימינג הרב ביותר ביום של כל שיר אי פעם בספוטיפיי. בבריטניה, השיר הפך לבכורה הגבוהה ביותר במצעד הסינגלים הבריטי, והגיע היישר אל המקום השלישי. השיר הוא גם השיר המהיר ביותר שהגיע ל-100 מיליון השמעות בספוטיפיי אי פעם, לאחר כשבוע בלבד. השיר נהפך לשיר השלישי עם מספר הסטרמות הגבוה ביותר ביממה אחת לשנת 2021, עם 11 מיליון הסטרמות בשירות הזרמת המדיה ספוטיפיי.
ביוני 2021 דירג בילבורד את גרסת הרמיקס במקום ה-28 ברשימת "50 השירים הטובים ביותר בשנת 2021 עד כה".
הערות שוליים
undefined
גלן מדירוס
ביוגרפיה
קריירת השירה של מדירוס החלה בגיל 10 כאשר עזר לאביו, אשר שימש כנהג באוטובוס תיירים באי, לבדר את נוסעיו. בשנת 1987 בעודו בן 17 זכה מדירוס בתחרות כישרונות צעירים של תחנת רדיו מקומית בהוואי כשביצע גרסת כיסוי לשיר "Nothing's gonna change my love for you" (אשר בוצע במקור על ידי הזמר ג'ורג' בנסון בשנת 1984). בעקבות זכיתו בתחרות הופק אלבומו הראשון של מדירוס על ידי חברת תקליטים מקומית קטנה. לאחר שמנהל תחנת הרדיו KZZP של פיניקס שמע במקרה את השיר, השיר הפך במהרה ללהיט בקנה מידה לאומי ובהמשך ללהיט בקנה מידה עולמי כאשר הוא הגיע למקום ה-12 בטבלת הבילבורד הוט 100 וכיכב במשך ארבעה שבועות רצופים במקום הראשון במצעד הלהיטים הבריטי ביולי 1988.
בקיץ 1988 ביצע מדירוס את הדואט "Friend give me a reason" לצד הזמרת הצרפתייה אלזה לונגיני, אשר כיכב במקום הראשון במצעד הלהיטים הצרפתי במשך שישה שבועות רצופים בקיץ 1988.
בשנת 1989 השתתף מדירוס בתפקיד אורח בסרט "קראטה קיד 3" בו שיחק בתפקיד עצמו וביצע שיר מפסקול הסרט.
בשנת 1990 ביצע את הדואט "She Ain't Worth It" לצד בובי בראון (בעלה לעתיד של ויטני יוסטון) אשר הגיע למקום הראשון במצעד הלהיטים האמריקאי. בהמשך ביצע את הדואט "All I'm Missing Is You" לצד ריי פארקר ג'וניור אשר הגיע למקום ה-32 במצעד הלהיטים האמריקאי.
בשנת 1992 ביצע את הדואט "Standing Alone" לצד תומאס אנדרס (מלהקת מודרן טוקינג).
כיום מדירוס מופיע כמנחה וזמר במלון "Hale Koa" בהוואי וכמו כן עובד כמורה בבתי הספר המקומיים - בהתחלה לימד מוזיקה בבית ספר יסודי מקומי, וכיום הוא מלמד היסטוריה בבית ספר תיכון מקומי.